als_Latn dik_Latn sag_Latn
Eftjola Fili
Krahasuar me një vit më parë, gjatë këtyre muajve të parë të 2017-ës, është vënë re një rritje e numrit të kuponave tatimorë, të lëshuara nga bizneset korçare, kundrejt klientëve. Ky fakt tregon për një ndërgjegjësim më të lartë nga ana e tyre, për zbatimin e ligjit, që parashikon se për çdo transaksion shitjeje me para në dorë, tatimpaguesi duhet të lëshojë kuponin tatimor prej pajisjes fiskale, të dhënat e së cilës duhet të transmetohen çdo ditë në sistemin e integruar tatimor.
Pandi Tase, drejtor i Drejtorisë së Shërbimit të Tatimpaguesve, në Drejtorinë e Përgjithshme të Tatimeve, thotë se reformat e ndërmarra nga qeveria në 2-3 vitet e fundit, sigurisht që kanë rritur ndjeshëm edhe numrin e lëshimit të kuponave nga bizneset.
“Po ta analizojmë me shifra, për të njëjtën periudhë të vitit të kaluar, pra të marrim në shqyrtim 4 mujorin e parë të vitit të kaluar me 4 mujorin e 2017-ës, numri i kuponave ka ardhur duke u rritur, jo vetëm në sasi por edhe në vlerë. Bëhet fjalë për vlerën mesatare për çdo kupon të prerë, që do të thotë se, në qoftë se për 2016-ën, vlera mesatare për çdo kupon ka qenë 700 lekë, në 2017-ën kjo shifër ka shkuar në 750 lekë për çdo kupon.”
Sipas Tases, në muajin prill të vitit të kaluar, janë lëshuar në total 1 milion e 950 mijë kupona, ndërsa këtë vit, numri i kuponave e ka kaluar shifrën 2 milion. Kështu nëse flasim me përqindje, ka një rritje 30% sa i përket numrit dhe rreth 2% sa i përket vlerës së tyre.
Ndërkohë që të gjithë jemi të ndërgjegjshëm se, jo në çdo rast bëhet lëshimi i kuponit tatimor nga ana e bizneseve. Dhe për këtë nuk është vetëm faji i tregtarëve që duan të përfitojnë nga detyrimet e tyre, kjo lidhet edhe me faktin se jo të gjithë qytetarët janë ndërgjegjësuar për të kërkuar kupon për çdo blerje.
cjk_Latn als_Latn als_Latn als_Latn als_Latn als_Latn